Up-228/00
Natisni
Opravilna št.:
Up-228/00
Datum odločitve:
6. 2. 2001
ECLI:
ECLI:SI:USRS:2001:Up.228.00
Akt:
Ustavna pritožba A. A. in B. B. zoper sodbo Vrhovnega sodišča št. U 249/96-8 z dne 11. 2. 2000
Izrek:
Ustavna pritožba A. A. in B. B. zoper sodbo Vrhovnega sodišča št. U 249/96-8 z dne 11. 2. 2000 se zavrže.
Evidenčni stavek:
Ker pritožnika nista tista, ki bi jima bila z izpodbijanim posamičnim aktom kršena kakšna človekova pravica ali temeljna svoboščina, je Ustavno sodišče ugotovilo, da je ustavno pritožbo vložila neupravičena oseba. Pritožnik ustavne pritožbe kljub pozivu in opozorilu na posledice nedopolnitve ni ustrezno dopolnil. Zato je bilo treba ustavno pritožbo zavreči.
Geslo:
Neupravičena oseba kot vlagatelj ustavne pritožbe.
Pravna podlaga:
Zakon o Ustavnem sodišču (ZUstS), 3. in 4. al. 1. odst. 55. čl.
Opomba:
Vrsta zadeve:
ustavna pritožba
Vrsta akta:
posamični akt
Datum vloge:
4. 7. 2000
Vrsta odločitve:
sklep
Vrsta rešitve:
zavrženje
Dokument:
US20640
Up-228/00
6. 2. 2001
S K L E P
Ustavno sodišče je v postopku za preizkus ustavne pritožbe A. A. iz Ž., ki ga zastopa B. B. iz Z., in C. C. iz V. na seji senata dne 6. februarja 2001
s k l e n i l o :
Ustavna pritožba A. A. in B. B. zoper sodbo Vrhovnega sodišča št. U 249/96-8 z dne 11. 2. 2000 se zavrže.
O b r a z l o ž i t e v
1. B. B. je vložil ustavno pritožbo v imenu Č. Č. iz U. in A. A. iz Ž. Zakon o Ustavnem sodišču (Uradni list RS, št. 15/94 - v nadaljevanju ZUstS, členi 50 do 53) določa obvezne elemente, ki jih mora vsebovati ustavna pritožba in predpostavke, ki morajo biti izpolnjene, da Ustavno sodišče o njej meritorno odloči.
Glede na to, da je bila vloga tako pomanjkljiva, da jo Ustavno sodišče ni moglo preizkusiti in ker vlagatelj ustavne pritožbe ni predložil pooblastila za zastopanje v postopku ustavne pritožbe, ga je Ustavno sodišče z dopisom z dne 6. 11. 2000 pozvalo, naj ustavno pritožbo v skladu z navodili dopolni in predloži pooblastilo za zastopanje. Pri tem ga je opozorilo na posledice, če vloge v postavljenem roku ne bo ustrezno dopolnil oziroma, če ne bo poslal pooblastila za zastopanje.
2. B. B. je na poziv predložil le pooblastilo, ki mu ga je dal A. A., ni pa predložil pooblastila za zastopanje Č. Č. Ker B. B. ni predložil pooblastila Č. Č., je Ustavno sodišče štelo, da jo je v tem delu vložil vlagatelj sam. Ker pritožnik ni tisti, ki bi mu bila z izpodbijanim posamičnim aktom kršena kakšna človekova pravica ali temeljna svoboščina, je Ustavno sodišče ugotovilo, da je ustavno pritožbo vložila neupravičena oseba.
3. Ustavni pritožnik A. A. pa ustavne pritožbe po svojem pooblaščencu ni ustrezno dopolnil kljub pozivu in opozorilu na posledice, če vloge ne bi dopolnil. Iz prilog, ki jih je predložil, ni razvidno niti, da je pritožnik pravni naslednik D. D. iz T., ki je po svoji pooblaščenki vložila tožbo v upravnem sporu, v katerem je bila izdana izpodbijana sodba. Tako tudi ta pritožnik ni izkazal, da je tisti, ki bi mu bila z izpodbijanim posamičnim aktom kršena kakšna človekova pravica ali temeljna svoboščina.
4. Zato je bilo treba ustavno pritožbo zavreči.
5. Senat Ustavnega sodišča je sprejel ta sklep na podlagi tretje in četrte alinee prvega odstavka 55. člena ZUstS v sestavi: predsednica senata Milojka Modrijan ter člana dr. Janez Čebulj in Lojze Janko.
Predsednica senata:
Milojka Modrijan